John Perry (1914 - 1998)46 oli jungiaanlik psühhiaater, kes rajas 1970-ndatel aastatel Berkley's Californias Diabasis'e nime kandva eksperimentaalse teraapiakommuuni. Paik oli kujundatud mugavaks koduks, kus noored täiskasvanud, kes kogesid oma esmakordse "akuutse skisofreenilise ataki" esimesi päevi, said elada ning kus neile anti võimalus käia läbi oma Apokalüpsis, teel parema tervise ja suurema õnne poole. Tagajärjed olid hämmastavad: ilma mingisuguse medikamentoosse ravita, ilma elektrišokkide või lukustatud usteta, olid täielikud "skisofreenikud" suutelised käima läbi oma ego-surma ja jõudma teisele poole, nagu Perry seda väljendas, "tervematena kui terved". Selle asemel, et neid oleks saadetud vaimuhaiglasse ja/või et nad oleksid kogu oma ülejäänud elu ravimeid söönud, elasid ametlikult "skisodeks" tunnistatud inimesed esimesed kolm kuud kommuunis, veetsid järgmised kolm kuud tugikodus ning pöördusid seejärel tagasi välismaailma, ilma et nende "skisofreenia" enam iialgi uuesti tagasi oleks tulnud!47